Document ID: 32008R0175

KOMISIJAS REGULA (EK) Nr. 175/2008
(2008. gada 27. februāris)
par rīsu importa licenču izdošanu saskaņā ar tarifu kvotām, kas ar Regulu (EK) Nr. 327/98 atvērtas 2008. gada februāra apakšperiodam
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Regulu (EK) Nr. 1785/2003 par rīsu tirgus kopīgo organizāciju (1),
ņemot vērā Komisijas 1998. gada 10. februāra Regulu (EK) Nr. 327/98, ar ko atver konkrētas tarifa kvotas rīsu un šķelto rīsu importam, kā arī paredz šo kvotu pārvaldību (2), un jo īpaši tās 5. panta pirmo daļu,
tā kā:
(1)
Ar Regulu (EK) Nr. 327/98 atvēra noteiktas tarifa kvotas rīsu un šķelto rīsu importam, kā arī paredzēja šo kvotu pārvaldību atkarībā no izcelsmes valsts un kvotas apakšperioda saskaņā ar minētās regulas IX pielikumu un Komisijas Regulu (EK) Nr. 60/2008, ar kuru Amerikas Savienoto Valstu izcelsmes pilnīgi un daļēji slīpētu rīsu importa tarifa kvotai 2008. gada februārī paredz īpašu apakšperiodu (3).
(2)
Regulas (EK) Nr. 327/98 1. panta 1. punkta a) apakšpunktā paredzētajai tarifa kvotai ar kārtas numuru 09.4127 februāra apakšperiods 2008. gadā ir otrais apakšperiods.
(3)
No paziņojuma, kas sniegts saskaņā ar Regulas (EK) Nr. 327/98 8. panta a) punktu, izriet, ka atbilstīgi minētās regulas 4. panta 1. punktam 2008. gada februāra pirmo desmit darbdienu laikā iesniegtajos pieteikumos par kvotu ar numuru 09.4127 norādītais daudzums ir mazāks par pieejamo daudzumu.
(4)
Ir lietderīgi atbilstīgi Regulas (EK) Nr. 327/98 5. panta pirmajai daļai noteikt kopējo daudzumu, kas par kvotu ar kārtas numuru 09.4127 būs pieejams nākamajā apakšperiodā,
IR PIEŅĒMUSI ŠO REGULU.
1. pants
Šīs regulas pielikumā ir noteikts kopējais daudzums, kas nākamajam kvotas apakšperiodam būs pieejams saskaņā ar Regulā (EK) Nr. 327/98 paredzēto kvotu ar kārtas numuru 09.4127.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 27. februārī

Labels: 3
17
18